รัฐบาลไทย-ข่าวทำเนียบรัฐบาล-รมว.พม. มอบนโยบายหัวหน้าหน่วยงานทั่วประเทศ มุ่งสานพลังประชารัฐ เพื่อป้องกันและปราบปรามการค้ามนุษย์ในระดับจังหวัด
วันพฤหัสบดีที่ 2 สิงหาคม 2561
รมว.พม. มอบนโยบายหัวหน้าหน่วยงานทั่วประเทศ มุ่งสานพลังประชารัฐ เพื่อป้องกันและปราบปรามการค้ามนุษย์ในระดับจังหวัด
รมว.พม. มอบนโยบายหัวหน้าหน่วยงานทั่วประเทศ มุ่งสานพลังประชารัฐ เพื่อป้องกันและปราบปรามการค้ามนุษย์ในระดับจังหวัด
วันนี้ (2 ส.ค. 61) เวลา 09.00 น. ที่โรงแรมเซ็นทรา บายเซ็นทาราศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพฯพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดการประชุมเชิงปฏิบัติการ "รวมพลังชาว พม. ต่อต้านการค้ามนุษย์” พร้อมมอบนโยบายการขับเคลื่อนงานป้องกันและปราบปรามการค้ามนุษย์ระดับจังหวัด โดยมีผู้เข้าร่วมประชุม จํานวน 220 คน ประกอบด้วย พัฒนาสังคมและความมั่นคงของมนุษย์จังหวัด (พมจ.) ผู้อํานวยการสถานคุ้มครองสวัสดิภาพผู้เสียหายจากการค้ามนุษย์ทั้ง 8 แห่ง และสถานแรกรับเด็กชายปากเกร็ด (บ้านภูมิเวท) พร้อมด้วยเจ้าหน้าที่ที่เกี่ยวข้องจากทุกจังหวัดทั่วประเทศ
รัฐบาลได้มุ่งมั่นในการดําเนินงานป้องกันและปราบปรามการค้ามนุษย์ ทั้งด้านการดําเนินคดีกับผู้กระทําความผิด ด้านการคุ้มครองช่วยเหลือผู้เสียหายจากการค้ามนุษย์ และด้านการป้องกันเพื่อมิให้กลุ่มเสี่ยงตกเข้าสู่ขบวนการค้ามนุษย์ โดย กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนงานป้องกันและปราบปรามการค้ามนุษย์ ร่วมกับภาคีเครือข่าย จนส่งผลให้สหรัฐอเมริกามีความเชื่อมั่นในความมุ่งมั่นและความพยายามของรัฐบาลไทยในการป้องกันและแก้ไขปัญหาดังกล่าว จนกระทั่งประเทศไทยได้รับการจัดระดับในรายงานการค้ามนุษย์ หรือ TIP Report (Trafficking in PersonsReport) จากเดิมในระดับ 3 และระดับ 2 ที่ต้องจับตามอง (Tier 2 Watch List) เป็นระดับ 2 (Tier 2) ตามลําดับ ซึ่งนับเป็นระดับที่ดีที่สุดในรอบ 9 ปีที่ผ่านมาของประเทศไทย
ทั้งนี้พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ได้มอบนโยบายการดําเนินงานสําคัญ 5 ด้านตามหลักมาตรฐานสาก คือ1) ด้านนโยบายมุ่งเน้นให้ พมจ. มีบทบาทนําและชี้นําการขับเคลื่อนงานป้องกันและปราบปรามการค้ามนุษย์ในระดับจังหวัด โดยมีศูนย์กลางของข้อมูลใน การทํางานแบบบูรณาการความร่วมมือกับภาคีเครือข่ายในจังหวัด ด้วยการใช้จ่ายงบประมาณด้วยความโปร่งใส ตรวจสอบได้ โดยคํานึงถึงประชาชนและผู้เสียหายจากการค้ามนุษย์เป็นสําคัญ2) ด้านการป้องกันมุ่งเน้นการอบรมให้ความรู้เพื่อ เพิ่มศักยภาพแก่ประชาชน และรณรงค์ประชาสัมพันธ์เพื่อเพิ่มมาตรการเชิงป้องกันปัญหาการค้ามนุษย์ในจังหวัด โดยเฉพาะในจังหวัดที่มีพื้นที่ติดต่อกับประเทศเพื่อนบ้านและจังหวัดที่เป็นเมืองท่องเที่ยว3) ด้านการคุ้มครองช่วยเหลือมุ่งเน้นการให้ พมจ. เร่งประชาสัมพันธ์และเชิญชวนภาคีเครือข่ายเข้ามามีส่วนร่วมในการดําเนินงาน เช่น การจัดตั้งสถานคุ้มครองเอกชนเพื่อช่วยเหลือและคุ้มครองสวัสดิภาพผู้เสียหายจากการค้ามนุษย์ เพื่อเป็นการเปิดโอกาสให้ผู้เสียหายมีทางเลือกในการเข้ารับ การคุ้มครองนอกเหนือจากหน่วยงานของรัฐ และให้สถานคุ้มครองฯ ให้ความคุ้มครองผู้เสียหาย โดยเฉพาะในเรื่องของ การดูแลบาดแผลทางจิตใจของผู้เสียหาย และการให้ความช่วยเหลือทางด้านกฎหมาย โดยเฉพาะอย่างยิ่ง การให้ ความช่วยเหลือผู้เสียหายแบบยั่งยืน เพื่อให้สามารถพึ่งพาตนเองได้และไม่กลับมาเป็นผู้เสียหายซ้ําอีก
4) ด้านการดําเนินคดีและบังคับใช้กฎหมายมุ่งเน้นการปฏิบัติตามแนวทางปฏิบัติในการคัดแยกผู้เสียหายระหว่างหน่วยงานโดยเคร่งครัด และคํานึงถึงอํานาจหน้าที่ตามกฎหมายเป็นสําคัญ โดยให้ พมจ. ปฏิบัติหน้าที่เป็นหัวหน้าทีมในการให้คําแนะนํา ปรึกษาแก่ทีมงานและติดตามการดําเนินงานโดยใกล้ชิด และ5) การดําเนินงานทุกด้านมุ่งเน้นการบูรณาการความร่วมมือกับภาคส่วนต่างๆ
นอกจากนี้ ขอให้กําลังใจแก่ผู้เข้าร่วมประชุมทุกท่านในการดําเนินการป้องกันและปราบปรามการค้ามนุษย์ในพื้นที่ และขอให้บูรณาการความร่วมมือในการปฏิบัติงานอย่างเต็มที่ต่อไป โดยกระทรวง พม. พร้อมให้การสนับสนุนความร่วมมือต่างๆ เพื่อการดําเนินงานอย่างมีประสิทธิภาพเต็มที่ โดยคํานึงถึงผู้เสียหายจากการค้ามนุษย์เป็นสําคัญ